Филиал МАОУ «Велижанская СОШ» - «СОШ с. Средние Тарманы»

ул. Школьная 45, с. Средние Тарманы, Нижнетавдинский район, Тюменская область, 626035, тел (34533) 2-55-97, факс: 2-55-97, Е-mail: tarmany-school@yandex.ru

«Сыйфат»

темасына

3 нче сыйныф өчен

 татар теле ачык дәрес

**Абдулчалилова Раиса Наиловна,**

**учитель начальных классов**

**Тема:** Сыйфат.

**Максатлар:**

1.**Белем бирү максаты** - Сыйфат турында белгәннәрне искә төшерү, сыйфатларны мәгънәләре буенча төркемләү күнекмәләрен булдыру.

2.**Фикер сәләтен үстерү максаты** - Сөйләмне сыйфатлар ярдәмендә матурлау, тулыландыру мөмкинлеген үзләштерү, укучыларның сөйләм телен баету.

3.**Тәрбияви максат** - Туган телнең матурлыгын тоярга өйрәтү.

**Җиһазлау**: проектор, ноутбук, презентация, таратма карточкалар, тест.

**Дәрес тибы**: яңа белемнәрне формалаштыру.

**Кулланылган структуралар**:**МИКС ПЭА ШЭА, СИМАЛТИНИУС РАУН ТЭЙБЛ, КУИЗ КУИЗ ТРЭЙД**

 **Дәрес барышы**

**I. Ориентлашу-мотивлаштыру этабы**

Дәрескә уңай псилогик халәт тудыру.

- Исәнмесез!Хәерле көн!

 - Исәнмесез! ( **Слайд )**

- Кояшлы иртә кебек!

Татар телен, тукай телен өйрәнергә дип килдек.

**Мэнэдж мэт структурасы.**

-Яныгыздагы иптәшегезгә

**Кояшлы көн теләгез**,

- Каршыдагы иптәшегезгә

**Хәерле көн** теләгез,

- Бер-берегезгә елмаеп яхшы теләкләрегез өчен рәхмәт әйтегез.

Укытучы: Дәресебезне күтәренке кәеф белән башлап җибәрик.

**II. Белемнәрне актуальләштерү**

*Максат:* икенче сыйныфта сыйфат турында өйрәнгәннәрне искә төшерү.

 **1.**Текстлар өстендә эш. Экранда бирелә.

– Ә хәзер, укучылар, презентациягә күз төшерик әле. ( **Слайд )**

-Укучылар бу ике текстны игътибар белән укыгыз әле.

 Алар арасында нинди охшаш һәм аермалы яклар бар?

*1нче текст.*

*Яңгырлар яуды, кояш карады. Бер атнадан сабаклар, яфраклар чыкты. Җәй көне чәчәкләр бөтен бакчама ямь бирде. Көз көне орлыклар җыеп алдым.*

*2нче текст.*

*Җылы яңгырлар яуды, якты кояш карады. Бер атнадан матур сабаклар, яшел яфраклар чыкты. Җәй көне аллы-гөлле чәчәкләр бөтен бакчама ямь бирде. Көз көне тигез, матур кызыл орлыклар җыеп алдым.*

 ( тестларны уку; текстларны чагыштыру; аерымлыкларын табу; нәтиҗә ясау)

– Укучылар, кайсы текст тулырак, матуррак яңгырый? (*Икенчесе*)

– Ни өчен дип уйлыйсыз? (*Икенчесендә сыйфатлар бирелгән*)

– Бик яхшы

 Әйе, балалар, икенчесендә сыйфатлар бар, шуңа текст матур да, тулырак та.

Димәк, бүген без сезнең белән нәрсә турында сөйләшербез?

 ( Сыйфат) ( **Слайд )**

– Нинди сүз төркеме соң ул сыйфат? *(Сыйфат предметның билгесен белдерә торган сүз төркеме)*

– Нинди сорауларга җавап бирә? (*нинди? кайсы?кайдагы?)*

**Нәтиҗә**: сыйфат – предметның төрле билгеләрен белдереп, нинди? кайсы? кайдагы? сорауларына җавап бирә торган мөстәкыйль сүз төркеме. ( **Слайд )**

**III. Уку мәсьәләсен кую.**

*Максат:* яңа белемнәр кабул итүне оештыру һәм үзләштерүгә юнәлеш бирү.

**1**.Сыйфат турындагы белемнәрне искә төшерү.

- Сыйфатның лексик мәгънәсе;

- Сораулары;

( Сыйфат предметның билгесен белдерә, нинди? кайсы? сорауларына җавап бирә, сыйфат ачыклаган исем **сыйфатланмыш**була)

-Мәсәлән, яшел **яфрак**, җылы **сөт**, буранлы **көн**, кызыл **алма**. Бу очракта яфрак, сөт, көн, алма сүзләре сыйфатланмыш була.

 -Бик яхшы.

**2.** Сыйфатлар предметларның төрле билгеләрен белдерә. Хәзер экранга карагыз һәм әйтегез. Бу предметның нинди билгеләре? ( **Слайд )**

Яшел, кара, ак, зәңгәр (төсе)

Баллы, шикәрле, ачы, тәмле (тәме)

Биек, кечкенә, түгәрәк, озын (күләме,формасы)

Юмарт, усал, юаш, ягымлы (характеры)

Кояшлы, карлы, җилле (табигать күренеше билгеләре)

Юеш, йомшак, каты, куе (физик хәле)

-Димәк , сыйфатлар предмеларның нинди билгеләрен белдерәләр? –(*Төсен, тәмен, формасын, характер, табигать күренеше билгеләре, физик*  хәле )

*(* ***слайд)***

**3. Модельләштерү. Гомуми нәтиҗә ясау.**

*Максат:* яңа белемнәрне мөстәкыйль куллану мөмкинлеге булдыру.

– Сыйфат билгеләренә, үзегез нәтиҗә ясап, модельләштереп карагыз әле. (*Кәгазь битләре таратыла, парларда укучылар* сыйфат билгеләренен *моделен төзиләр, уңышлы дип сайланганы тактада сызып күрсәтәләр.)*

 (Сыйфат билгеләре *бирелгән таблицаны слайдта тәкъдим итү.*) ( **Слайд )**

-Бик яхшы.

**IV. УМ чишү.**

*Максат:*сыйфат билгеләренен үзенчәлекләрен ачыклау.

**1.** **СИМАЛТИНИУС РАУН ТЭЙБЛ.**

 Мин сезгә предмет исемнәре язылган карточкалар өләшәм. Исемнәр астына шул предметның билгеләрен язарга кирәк. Предметның бер билгесен язган саен карточкаларны сәгать теле йөреше уңаена алыштыра барасыз. Эшне бердәм, тигез башкарырга кирәк (алма, лимон, куян. кыяр, ).

(Укучылар үзләренең һәр билгегә туры килгән сыйфатларын укыйлар. Төркемнән бер укучы торып җавап бирә)

-Бик яхшы.

**2.** **Ял минуты. МИКС ПЭА ШЭА**

-Укучылар, хәзер урыннарыгыздан торасыз, музыка астында хәрәкәтләр ясыйсыз. Музыка туктагач якындагы укучы белән парлашасыз. Мин сезгә рәсем күрсәтәм, сез шул предметның билгеләрен бер-берегезгә сөйлисез. (берничә укучыдан сорау)

 **3.**”Яшеренгән предметларны тап” уены. Экранда бирелгән билгеләр буенча “яшеренгән” предметларны (исемнәрен) табалар. ( **Слайд )**

**Мәсәлән,**

Сары, әче, сусыл ... (лимон)

Хәйләкәр, зур койрыклы, җирән... (төлке)

Түгәрәк, татлы, кызыл... (алма)

Җәйге, җылы, кояшлы... (көн)

Куркак, соры, озын колаклы... (куян)

-Димәк, предметларны дөрес табарга безгә нинди сүзләр ярдәм итте?

 **Нәтиҗә**: предметларны дөрес табарга безгә сыйфатлар ярдәм итте

**V. Белемнәрне ныгыту.**

*Максат:* белемнәрне камилләштерү.

**1.** Текст өстендә эш.

**-**Ә хәзер үзегез бирелгән текстны сыйфатлар ярдәмендә матурлап карагыз әле. Кулланырга мөмкин булган сыйфатлар: салкын, ак, көчле, ап-ак, матур.

*Безнең якларга кыш килде. Җилләр исә. Һавада кар бөртекләре уйный. Аяк астында кар шыгырдый. Кыш көне кар бураннары да була.*

-Ничек килеп чыкты , укып карыйк әле. (Төркемнән берничә укучыга укыту)

-Укучылар кайсы текст үзегезгә күбрәк ошый? Ни өчен?

-Димәк, безгә сыйфатлар сөйләмне матурлау өчен дә кирәк икән. Хәзер шушы килеп чыккан текстны дәфтәрләргә язып куябыз. Башта числоны язабыз, теманы һәм матур итеп күчереп куябыз. Дәфтәрләрегезне дөрес итеп куегыз, үзегез туры итеп утырыгыз.

**VI. Тест.**

Барыбыз да яхшы эшләдек дип саныйм. Әйдәгез, хәзер үзебезне тикшереп карыйк әле.

-Cез, бүгенге дәресне ничек үзләштердегез икән? Аның өчен без хәзер тест эшлибез.Бу безнең дәрестән чыгу билеты булып торыр.

**1. КУИЗ КУИЗ ТРЭЙД.** Ә хәзер сыйфатлар турында алынган белемнәребезне тикшереп китик, кечкенә генә тест эшләп алырбыз. Тест биремнәрен карап чыгыгыз. Дөрес җавапны түгәрәк эченә алабыз.

1.Сыйфат нәрсәне белдерә?

а) предметны;

б) билгене;

в) хәрәкәтне;

2. Сыйфат нинди сорауларга җавап бирә?

а) нишли?

б) кем? нәрсә?

в) нинди? кайсы?

3. Кайсы сүз артык?

а) яшел;

б) кызыл;

в) бара;

4. *Алма*сүзенә кайсы сыйфат туры килми?

а) баллы;

б) акыллы;

в) кызыл;

5. Кайсы җөмләдә сыйфат юк?

а) Мин бүген бик иртә тордым.

б) Безнең песи иркә һәм хәйләкәр.

в) Айгөл матур күлмәк кигән.

6. Җөмләдә нинди сыйфат төшеп калган? *Бүген көн ... булды.*

а) сары;

б) кояшлы;

в) тәртипле;

Укучылар мөстәкыйль эшлиләр. Бер-берсенең эшен, экранга карап, тикшерәләр. Һәр дөрес эшкә бер бал куялар.

2. **Карсыяшлечзуйома**хәрефләреннән файдаланып сыйфатларны белдергән сүзләр төзергә.

(кара, яшел, әче, зур, йомшак, ак, карлы, соры, кызу, суык)

**-**Кем күбрәк сүзләр язды шул укый.

**VII. Йомгаклау.**

-Укучылар, сезгә дәрес ошадымы?

-Дәреснең темасы нинди иде?

-Кемгә дәрестә җиңел булды?

-Кемгә авыр булды? Ни өчен?

* Дәрес материалын бик әйбәт үзләштердем, хәтта иптәшләремә булыша алам.5
* Әйбәт эшлим, материалны аңладым. 4
* Әйбәт эшлим , ләкин иптәшемнең ярдәменә каршы килмим. 3

(Укучылар үзләренә билге куялар)

**VIII. Өй эше .**

235нче күнегү. Сораулар урынына тиешле сыйфатларны куеп яз.

-Сау булыгыз укучылар!

-